24 मोर सुआमी यहोवा क वचन मोका मिला। इ देस-निकारे क नवें क दसयें महीने क दसवाँ दिन रहा। उ कहेस, 2 "मनई क पूत, आजु क तारीख अउ इ टिप्पणी क लिखाः 'आजु बाबुल क राजा क फउज यरूसलेम क घेरेस।' 3 इ कहानी उ परिवार स कहा जउन आग्या मानइ स इन्कार करइ। ओनसे इ सबइ बातन कहा। 'मोर सुआमी यहोवा इ कहत हः
"'पात्र क आगी पइ राखा,
पात्र क रखा अउर ओहमा पानी डावा।
4 ओहमाँ माँस क बोटिन डावा,
हर नीक बोटिन क डावा, जाँघन अउ कंधन।
पात्र क सर्वोत्तम हड्डियन स भरा।
5 झुण्ड क सबस बढ़िया जनावर क उपयोग करा,
पात्र क खाले ईंधन क ढेर लगावा,
अउर माँस क बोटिन क पकावा।
शोरबा क तब तलक पकावा जब तलक हड्डियन भी न पक जाइँ।
6 "'इ तरह मोर सुआमी यहोवा इ कहत हः
इ यरूसलेम बरे बुरा होइ।
इ हत्तियारन स भरे नगर बरे बुरा होइ।
यरूसलेम उ पात्र क तरह अहइ जेह पइ जंग क दाग होइँ,
अउर उ सबइ दाग दूर न कीन्ह जाइ सकइँ।
उ पात्र सुद्ध नाहीं अहइ, एह बरे माँस क हर एक बोटी, पात्र स बाहेर निकाला।
उ माँस क खावइ बरे कउनो क जिन द्या।
याजकन क उ बेकार माँस मँ स कउनो बोटी जिन चुनइ द्या।
7 यरूसलेम एक जंग लगे पात्र क तरह अहइ,
काहेकि हत्तियन क रकत हुवाँ अब तलक अहइ।
उ रकत क खुली चट्टानन पइ डाएस ह।
उ रक्त क भुइँया पइ नाहीं डाएस अउर एका माटी स नाहीं ढाँकेस।
8 मइँ ओनकर रक्त क खुली चट्टान पइ डावा।
एह बरे उ ढका नाहीं जाइ।
मइँ इ कहेउँ, जेहसे लोग किरोधित होइँ,
9 "'यह बरे मोर सुआमी यहोवा इ कहत हः
हत्यारन स भरे इ नगर क बुरा होइ।
10 पात्र क खाले बहोत सा ईंधन डावा।
आगी बारा।
अच्छी तरह माँस क पकावा।
अउर हड्डियन क जरि जाइ द्या।
11 तब पात्र क अंगारन पइ खाली छोड़ द्या।
एका एतना तय जाइ द्या कि एकर दाग चमकइ लागइँ।
सबइ दाग पिघल जाइ।
अउर जंग जर जाइहीं।
कठोर जतन कइ सकत ह।
किन्तु उ 'जंग' दूर नाहीं होइ।
सिरिफ आगी उ जंग क दूर करी।
अउर पाप स कलंकित भइउ।
मइँ तोहका नहवाउब चाहेउँ अउर तोहका स्वच्छ करइ चाहेउँ।
किन्तु दाग छुटेन नाहीं।
मइँ तोहका फुन नहवावइ नाहीं चाहेउँ।
जब तलक मोर तपत किरोध तोहरे बरे खतम नाहीं होत।
Awadhi Bible: Easy-to-Read Version. Copyright © 2005 Bible League International.
